Fostul edil de la Sectorul 5 susține că are și dovezi pe care le va face publice în curând. Marian Vanghelie a mai spus că, urmare a informațiilor furnizate de Adrian Vigheciu, mai mulți romi au ajuns în închisoare.
Candidatul independent la primăria sectorului 5, Marian Vanghelie, a făcut acuzațiile în cadrul unei dezbateri electorale televizate la postul Realitatea Plus.
„Este informator, o să vină dovada în următoarea perioadă, eu și am dovada, nu e cum sunt denunțătorii pentru un singur caz, e turnător, a băgat niște romi la pușcărie, el culege informații pe care le dă mai departe”, a spus Vanghelie, citat de inPolitics.ro.
Sectorul 5 va fi unul dintre cele mai disputate sectoare ale Capitalei la alegerile locale din 9 iunie. Zece candidați s-au înscris în cursa pentru fotoliul de primar ocupat în prezent de Cristian Popescu Piedone.
Candidații la Primăria Sectorului 5 sunt:
Marian Vanghelie este fost primar al sectorului, având mai multe mandate la activ între 2000 și 2015. Vanghelie și-a depus candidatura ca independent.
Totuși, fostul edil spune că este susținut de șase partide din România, precum și de o parte dintre profesorii și directorii de unități de învățământ din sectorul pe care își dorește să îl conducă din nou.
Adrian Vigheciu este candidatul propus de coaliţia PSD-PNL. Acesta este în prezent consilier general al Capitalei din partea social-democraților.
Este licențiat în administrație publică și științe politice. Adrian Vigheciu a fost administrator public în cadrul Primăriei Sectorului 6 între 2016 și 2020.